ཅ་དངོས་ལྟ་བུར་མཚོན་ན།སྔར་གྱི་གྱོན་ཆས་དང་དངོས་པོའི་རིགས་རྣམས་དུས་ཚོད་དང་བསྟུན་ཏེ་འགྱུར་བ་འགྲོ་བཞིན་ཡོད།སྔར་ཡིན་ན་རང་རེས་རྟ་དྲེལ་བུང་བུ་དེད་ནས་འགྲོ་བཞིན་ཡོད་ཀྱང་དེང་སང་རླངས་འཁོར་གསར་དུ་ཐོན་ཏེ་སྔར་གྱི་འགྲོ་སྟངས་ལ་རང་བཞིན་གྱིས་འགྱུར་བ་ཐེབས་ཡོད།དེ་མཚུངས་ཆོས་དེ་ཡང་སྔར་དེའི་ཚེ་དེའི་དུས་འབྲེལ་བ་ཡོད་ཀྱང་དེང་སང་འབྲེལ་བ་ཡོད་མེད་སྐོར་ངེས་པར་དུ་བསམ་བློ་གཏོང་དགོས།སོ་སོའི་ཕ་མེས་ནས་ཆོས་བྱེད་ཀྱི་ཡོད་པའི་ལམ་དང་ལུགས་སྲོལ་ལྟ་བུ་དེད་ནས་ཕྱིན་ཚེ་དེར་དོན་སྙིང་ཡོད་པར་མཐོང་མི་ནུས།ཆོས་དེ་ད་ལྟ་དུས་རབས་ཉེར་གཅིག་པའི་ནང་འབྲེལ་བ་ཡོད་པ་ཞིག་ཡིན་ན་ངེས་པར་དུ་དོ་སྣང་བྱེད་དགོས།